कृषि र उत्पादन प्राथमिकतामा
चितवनका सात पालिकामध्ये छ वटा पालिकाले आगामी आर्थिक वर्ष २०८१/८२ का बजेट ल्याएका छन् ।   असार १० गतेभित्र पालिकाले नीति तथा कार्यक्रम र बजेट ल्याउनुपर्ने प्रावधान छ । चितवनको राप्ती नगरपालिकाबाहेक अन्य सबैले निर्धारित समयमा बजेट ल्याएका हुन् । भरतपुर महानगरपालिकाले छ अर्ब ५५ करोड रुपियाँको बजेट ल्याएको छ ।
चितवन समाचारदाताचितवन, असार १३ गते । चितवनका सात पालिकामध्ये छ वटा पालिकाले आगामी आर्थिक वर्ष २०८१/८२ का बजेट ल्याएका छन् । असार १० गतेभित्र पालिकाले नीति तथा कार्यक्रम र बजेट ल्याउनुपर्ने प्रावधान छ । चितवनको राप्ती नगरपालिकाबाहेक अन्य सबैले निर्धारित समयमा बजेट ल्याएका हुन् । भरतपुर महानगरपालिकाले छ अर्ब ५५ करोड रुपियाँको बजेट ल्याएको छ । माडी नगरमा एक अर्बको बजेटमाडी नगरपालिकाले आगामी आवका लागि करिब एक अर्ब रुपियाँको बजेट ल्याएको छ । नगरपालिकाको १३ औँ नगर सभामा नगर उपप्रमुख खेमप्रसाद महतोले ९९ करोड ६० लाख ३५ हजार रुपियाँको बजेट सार्वजनिक गर्नुभएको हो । त्यस्तै शिक्षातर्फ २८ करोड १४ लाख ८४ हजार, स्वास्थ्यमा नौ करोड ३१ लाख ४७ हजार र पशुपन्छी विकासतर्फ एक करोड ९८ लाख सात हजार रुपियाँ बजेट विनियोजन गरिएको छ ।खैरहनीमा कृषिलाई प्राथमिकता चितवनको खैरहनी नगरपालिकाले ल्याएको आगामी आवको बजेटमा कृषि क्षेत्रलाई प्राथमिकता दिइएको छ । कृषि उत्पादन बढाउँदै रोजगारी सिर्जना गर्ने र किसानलाई आत्मनिर्भर बनाउन अनुदान र प्रविधिको प्रयोगलाई बजेटले जोड दिइएको नगरप्रमुख शशी खनियाँले जानकारी दिनुभयो । पालिकाले आगामी आवका लागि एक अर्ब एक करोड ५४ लाख ९५ हजार रुपियाँको बजेट सार्वजनिक गरेको हो । आम्दानीतर्फ आन्तरिक आय १९ करोड ४७ लाख, सङ्घीय सरकार ससर्त अनुदान २७ करोड ९१ लाख ७२ हजार र सङ्घीय सरकार समानीकरण अनुदान १६ करोड १४ लाख रुपियाँ हुने जनाइएको छ । रत्ननगरमा पूर्वाधारलाई जोड रत्ननगर नगरपालिकाको आगामी आवको बजेट पूर्वाधार र सामाजिक विकासलाई प्राथमिकता दिएको छ । बजेटले शिक्षा, कृषिलाई पनि प्राथमिकता दिएको उपप्रमुख यादवराज पाठकले जानकारी दिनुभयो । पालिकाले आगामी आवका लागि एक अर्ब ४३ करोड ५३ लाख २० हजार रुपियाँको बजेट सार्वजनिक गरेको छ । नगरपालिकाले आन्तरिक आयतर्फ पनि लक्ष्य अनुरूप रकम उठाउन नसक्दा विकास निर्माणलगायत वडा बजेटको सिलिङमा समेत प्रभावित भएको उपप्रमुख यादवले बताउनुभयो ।कालिकाको मेयरसँग केयर कार्यक्रमचितवनको कालिका नगरपालिकाले आगामी वर्षको बजेटले चेपाङ बालबालिकालाई विद्यालयमा टिकाउन ‘मेयरसँग केयर’ कार्यक्रमलाई प्राथमिकता दिएको छ । अति विपन्न चेपाङ बालबालिकालाई विद्यालयमा अध्ययन गर्ने वातावरण सिर्जना गर्न उक्त कार्यक्रम ल्याइएको नगरप्रमुख विनोद रेग्मीले बताउनुभयो ।  उपप्रमुख विमला तामाङले आगामी आवका लागि राजस्व तथा अनुदान प्राप्तिको अनुमानका आधारमा ८७ करोड ७८ लाख ८१ हजार रुपियाँको बजेट नगर सभामा प्रस्तुत गर्नुभएको थियो । नगरप्रमुख रेग्मीले प्रस्तुत गर्नुभएको नीति तथा कार्यक्रम पारित भएको छ ।इच्छाकामनामा कृषिलाई प्राथमिकताइच्छाकामना गाउँपालिकाले आगामी आवको नीति तथा कार्यvमले कृषि र शिक्षालाई प्राथमिकता दिएको छ । आर्थिक वर्ष २०८१/८२ का लागि ७७ करोड ८८ लाख ९२ हजार रुपियाँ बराबरको ल्याएको छ । गाउँपालिका अध्यक्ष दानबहादुर गुरुङले उत्पादनलाई वृद्धि गर्न कृषिलाई प्राथमिकता दिएको जानकारी दिनुभयो । पालिकामा तालाराप्ती नगरपालिकामा लगाएको तालाबन्दीका कारण राप्ती नगरपालिकाले नीति तथा कार्यक्रम र बजेट ल्याउन सकेको छैन । नगरप्रमुख शमशेर लामाले आफ्नो कार्यकक्षमा लगाएको ताला खोलेपछि मात्र नीति तथा कार्यव्रmम र बजेट सार्वजनिक गर्ने बताउनुभयो । नेकपा एमाले र नेपाली कांग्रेसका जनप्रतिनिधिले लगाएको ताला आत्मालोचनासहित खोले मात्र बजेट ल्याउने उहाँले बताउनुभयो । विज्ञप्ति जारी गरी नगरप्रमुख लामाले प्रमुख र उपप्रमुखको कार्यकक्षमा लगाएको ताला र उच्च अदालतमा हालेको रिटको सुनुवाइ नभएसम्म नगर सभा गर्ने वातावरण नभएको जानकारी दिनुभयो ।    